ΓΡΑΠΤΗ ΕΡΩΤΗΣΗ E-0727/00

υποβολή: Inger Schrling (Verts/ALE) προς την Επιτροπή

(17 Μαρτίου 2000)

Θέμα: Παραβίαση των οδηγιών 85/337/ΕΚ και 97/11/ΕΚ

Από το 1994 σχεδιάζεται, στην κομητεία Blekinge της Σουηδίας, η κατασκευή δρόμου διαμέσου του Rolandshav, ενός προστατευόμενουγροβιότοπου του οποίου η φυσική αξία θα καταστραφεί εν όλω ή εν μέρει από την κατασκευή του δρόμου.

Το Δεκέμβριο, κατατέθηκε στην Επιτροπή καταγγελία εναντίον του κομητειακού συμβουλίου του Blekinge για παραβιάσεις στον τομέα της διαφάνειας, του αντικειμενικού ελέγχου και του ελέγχου ποιότητας στο πλαίσιο της εφαρμογής της οδηγίας 85/337/ΕΚ(1) (όπως τροποποιήθηκε από την οδηγία 97/11/ΕΚ(2)). Η καταγγελία κατευθυνόταν επίσης κατά του Υπουργείου Βιομηχανίας και Εμπορίου για την αβασάνιστη έγκριση του σχεδίου εργασίας για την κατασκευή του δρόμου.

Σύμφωνα με τον ενάγοντα, οι μελέτες περιβαλλοντικών επιπτώσεων στις οποίες βασίστηκε η απόφαση είναι ελλιπείς σε μια σειρά τομέων και, ως εκ τούτου, η απόφαση που ελήφθη δεν μπορεί να θεωρηθεί ορθή. Ο ενάγωνποστηρίζει ότι η μελέτη περιβαλλοντικών επιπτώσεων δεν πληροί το κριτήριο της παροχής συναφών στοιχείων και ότι δεν περιέχει κανέναν προσδιορισμό, περιγραφή ή εκτίμηση των άμεσων ή έμμεσων επιπτώσεων της κατασκευής του δρόμου στο οικοσύστημα του σχετικού φυσικού τοπίου (τολικό που δημοσιοποιήθηκε περιέχει, εξάλλου, εμφανείς ανακρίβειες. Το πληροφοριακόλικόποστηρίζει ότι το πανεπιστήμιο του Lund είναιπεύθυνο για την αξιολόγηση του φυσικού περιβάλλοντος στη μελέτη περιβαλλοντικών επιπτώσεων, πράγμα που δεν αληθεύει αφού το πανεπιστήμιο του Lund δεν συμμετείχε σε αυτήν).

Μπορεί η Επιτροπή να επισημάνει κατά πόσο έχει εξετάσει την προαναφερθείσαπόθεση και τι μέτρα μπορεί να λάβει;

Τί κυρώσεις μπορεί να επιβάλει η Επιτροπή αν η Σουηδία συνεχίσει και στο μέλλον να εφαρμόζει πλημελλώς τις οδηγίες 85/337/ΕΚ και 97/11/ΕΚ σχετικά με τις μελέτες περιβαλλοντικών επιπτώσεων;

(1) ΕΕ L 175 της 5.7.1985, σελ. 40.

(2) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(13 Απριλίου 2000)

Ανταποκρινόμενη στις ως άνω διαμαρτυρίες, η Επιτροπή εκτελεί έρευνα προκειμένου να αξιολογηθεί κατά πόσον τηρήθηκε δεόντως η αντίστοιχη κοινοτική νομοθεσία για το περιβάλλον. Η έρευνα αφορά τους χειρισμούς που διατυπώθηκαν από τον διαμαρτυρόμενο σχετικά με το περιεχόμενο της εκτελεσθείσας μελέτης αξιολόγησης των περιβαλλοντικών επιπτώσεων και τις πληροφορίες που διατέθηκαν στο κοινό. Δεδομένου ότι απαιτούνται περαιτέρω πληροφορίες η Επιτροπή κάλεσε τις Σουηδικές αρχές ναποβάλουν σχόλιά για το θέμα αυτό.

Δεν εμπίπτει στις αρμοδιότητες της Επιτροπής να επιβάλει κυρώσεις κατά κρατών μελών για παραβιάσεις της οδηγίας του Συμβουλίου 85/337/ΕΟΚ της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε από την οδηγία 97/11/ΕΚ. Δίχως να προεξοφλεί την κατάληξη της εξεταζόμενηςπόθεσης, η Επιτροπή δύναται να κινήσει διαδικασία παράβασης κατά κράτους μέλους για παραβίαση του κοινοτικού δικαίου(1). Εάν ένα κράτος μέλος δεν λάβει τα απαραίτητα μέτρα προκειμένου να συμμορφωθεί προς απόφαση του Δικαστηρίου των Ευρωπαϊκών Κοινοτήτων η Επιτροπή προτίθεται, αφού ζητήσει από το κράτος να διατυπώσει τα σχόλιά του, να εκδώσει αιτιολογημένη γνώμη διευκρινίζοντας τα σημεία της απόφασης προς τα οποία δεν έχει συμμορφωθεί το κράτος μέλος. Εάν το κράτος μέλος δεν λάβει τα απαραίτητα μέτρα προκειμένου να συμμορφωθεί προς την απόφαση εντός της καθορισθείσας από την Επιτροπή προθεσμίας, η Επιτροπή ενδέχεται να προσφύγει εκ νέου στο Δικαστήριο. Εν προκειμένω θα διεκδικήσει την καταβολή εφάπαξ αποζημίωσης ή την πληρωμή συγκεκριμένων ποσών κύρωσης εκ μέρους του κράτους μέλους. Εφόσον το Δικαστήριο των Ευρωπαϊκών Κοινοτήτων θεωρήσει ότι το κράτος μέλος δεν συμμορφώθηκε προς την απόφασή του ενδέχεται να επιβάλει εφάπαξ αποζημίωση ή χρηματική κύρωση(2).

(1) Άρθρο 226 της συνθήκης ΕΚ (τέως άρθρο 169).

(2) Άρθρο 228 της συνθήκης ΕΚ(τέως άρθρο 171).